Michael O’Connor (biskop)

Michael O'Connor S.J. (født 27. september 1810 i Cobh i Irland, død 18. oktober 1872 i Woodstock i Maryland i USA) var et naturalisert amerikansk irsk katolsk misjonær og biskop i USA, Philadelphia men ned et lite mellomspill i Erie, en utnevnelse som ble reservert etter kort tid. Mot slutten av livet ble han jesuitt. 

Hans eldre James O'Connor ble biskop av Omaha i 1876.

Liv og virke

Bakgrunn
Michael O'Connor studerte i hjemlandet og ble som 14-åring sendt for kirkelige studier av William Coppinger, biskopen av Cloyne, til Frankrike.  Senere ble han sendt til studier ved Det pavelige universitet Urbaniana (Propagandaen)  i Roma der han tok utdannlesen der i filosofi og teologi med utmerkede resultater. Han vandt også en gullmedalhe for sine prestasjoner innen matematikken. Blant hans medstudenter i Propagandauniversitetet var Paul Cullen, Francis Kenrick, og Martin Spalding. 

Han fullførte studiene innen han hadde oppnådd den kanoniske minstealder for prestevielse, og tilbrakte intervallet som professor i bibelfag ved Propagandauniversitetet. Han tok doktorgrad, og bestod den samme prøve som var utviklet av Thomas Aquinas og Bonaventura ved Universitet i Paris på 1200-tallet.

Prest
Han ble deretter ordinert til prest i Roma 1. juni 1833 av erkebiskop Costantino Patrizi Naro (som senere ble kardinal). Han vendte senere tilbake til sitt hjemland, men bestemte seg for å flytte til USA i 1839.

Biskop av Pittsburgh
Den 11. august 1843 ble han utnevnt til første biskop av Pittsburgh av pave Gregor XVI. Han ba paven om å trekke tilbake utnevnelsen, og i stedet la ham slutte seg til jesuittene, men paven avslo denne anmodningen. Han ble bispeviet i  Roma den 15. august 1843 av kardinal Giacomo Filippo Fransoni, medkonsekranter var titulærerkebiskopen av Tarsus, Fabio Maria Asquini (som senere ble kardinal) og titulærbiskopen av Porfireone, Giuseppe Maria Castellani, O.S.A., i kirken Sant'Agata dei Goti.

I 1844 gjennomførte han en bispedømmesynode i Pittsburgh for å organisere det nye bispedømmet.

Biskop av Erie
Den 29. juli 1853 ble han utnevnt til første biskop av Erie av pave Pius IX, som samtidig utnevnte Joshua Maria Young til hans etterfølger i Pittsburgh. Men Youngs motvilje mot å ta imot dette nye embete, og oppfordinger fra katolikker i Pittsburgh, overbeviste Den hellige stol om å kansellere beslutningene.

Biskop av Pittsburgh – igjen
Fem måneder senere godtok Young utnevnelsen til bispestolen i Erie,  og biskop O'Connor ble bekreftet på nytt i Pittsburgh den 20. desember 1853. Han ble  i embedet til 23. mai 1860, da han bestemte seg for å trekke seg fra vervet av helsemessige årsaker.

Jesuitt
Den 22. desember samme år ble han tatt opp i jesuittnovisiatet i Gorheim, som senere ble flyttet til Sigmaringen. Den 23. desember 1862, etter å ha fullført sitt novisiat, med en spesiell dispensasjon fra jesuittens ordensgeneral Pierre-Jean Beckx, som gjorde unntak fra de klassiske 15 årene med fulldannelse innen jesuittenes system, ble han autorisert til å avlegge sine høytidelige løfter i Boston, dit han ble postert. Da Boston College ble formelt grunnlagt året etter hans ankomst, ble han medlem dets fakultet og underviste i teologi.

Han ble utnevnt til socius (rådgiver) til jesuittenes provinssuperior i USA, en stilling han ble i til sin død. Hans ønske var å vie resten av livet til de svarte slavene på Cuba. Dette skulle ikke bli realisert, men han grunnla den første menighet for svarte katolikker i Baltimore, St. Francis Xavier. Han var meget etterspurt for teologiske konferanser, forkynnelse og åndelige retretter i USA og Canada.

I 1870 hjalp O'Connor sin venn, erkebiskop Peter Kenrick av Saint-Louis, til  å akseptere dogmet om pavelig ufeilbarlighet som han hadde motarbeidet under Det første Vatikankonsil.

Han døde 18. oktober 1872 i en alder av 62 år og ble gravlagt på jesuittkirkegården i Woodstock.

Episkopalgenealogi 
Hans episkopalgenealogi er:
 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Alessandro Mattei (1744-1820) *1767
 Kardinal Pietro Francesco Galleffi (1770-1837) *1819
 Kardinal Giacomo Filippo Fransoni (1775-1856) *1822
 Biskop Michael O'Connor (1810-1872) '1843

Referanser

Eksterne lenker 
 

Irske katolske biskoper
Ikkeamerikanske katolske biskoper i USA
Katolske biskoper fra USA
Personer fra Cobh
Linjen Rebiba
Jesuitter fra USA
Irske misjonærer
Katolske misjonærer
Misjonærer i USA
Personer fra Erie i Pennsylvania